Tove Bye

Tove Billington Bye (født 28. juli 1928 i Aker, død 15. mai 2008) var en norsk politiker. Hun vokste opp i Oslo, men flyttet til Hvalstad i Asker sammen med sin mann, TV-personligheten, sangeren og journalisten Erik Bye. 

Tove Bye var en aktiv politiker en stor del av sitt liv, og var hele sitt liv opptatt av kvinners levekår. Hun var en av kvinnene bak det såkalte «kvinnekuppet» i Asker i 1971. Bye representerte Senterpartiet i formannskapet og utgjorde «firerbanden» sammen med Berit Ås (Ap), Kari Bjerke Anderssen (V) og Marie Borge Refsum (H). Dramaet rundt dette kuppet er skildret i Irene Mårdalens bok Kvinnekuppet i Asker. Bye var også 1. vararepresentant til Stortinget i to perioder, fra 1973 til 1981.

Bye var en profilert motstander av kjernekraft og atomvåpen,Reistad, Ole Christen. Kampen Om Kjernekraften: En Analyse Av Kjernekraftutvalget 1975-78. nr 23, Senter for Teknologi Og Samfunn, Universitetet i Trondheim, 1995. og medlem av det stortingsoppnevnte Kjernekraftutvalget (1976–1978) som utredet sivil bruk av kjernekraft i Norge.

Erik Bye kalte Tove for «mitt livs kompass, navigatøren ombord», og hun fungerte som personlig redaktør, sekretær og rådgiver for hans forfatterskap.

 Referanser 

 Eksterne lenker 


Kategori:Lokalpolitikere i tidligere Asker kommune
Kategori:Sp-politikere i Akershus
Kategori:Personer fra Asker kommune